Alessandro Del Piero

Alessandro Del Piero (født 9. november 1974 i Conegliano, Veneto) er en italiensk tidligere fotballspiller. Han spilte sist for det australske laget Sydney FC og for det italienske landslaget. Han ble regnet som en svært målfarlig spiss. Han scoret blant annet over 30 mål i Mesterligaen.


== Karriere ==
Del Piero begynte sin profesjonelle karriere i 1991 med Padova i italiensk Serie B. I 1993 gikk han til Torino-klubben Juventus, hvor han har spilt siden den gang. Han har vært med på vinne Serie A i 1995, 1997, 1998, 2002, 2003, 2005 og 2006, Champions League i 1996 og Toyota Cup i 1996. Hans beste sesong var 1997-98, da han scoret 21 mål i Serie A og ti mål i Champions League. Han var kaptein for Juventus og ble tidenes mestscorende Juventus-spiller, da han rundet Bonipertis 182 mål i 2005/2006-sesongen. Han passerte 200 mål i Juve-trøya den 29. oktober 2006 i en seriekamp mot Frosinone.
I 1996 ble han kåret til Europas beste spiller. I 1998 og 2008 ble han kåret til Årets italienske spiller i Serie A. Ved utgangen av 2004 hadde han spilt 67 landskamper for Italia og scoret 24 mål.
Han spiller vanligvis som en slags hengende spiss, og ligger som oftest et sted mellom midtbanen og spissen(e). Han er kjent for sin kraftfulle skuddfot, og sin særegne måte å drible seg forbi motspillere på. Journalister har beskrevet ham som «en spiller som svever i mellom motstanderne». Frisparkene hans ligger på verdenstoppen hvor han troner med andre rutinerte frisparktagere som Ronaldinho, Juninho Pernambucano, David Beckham og Roberto Carlos. De mest karakteristiske frisparkene hans er de innoverskrudde duppene han tar rundt ti meter utenfor 16-meteren. (Kjent som «La Zona Del Piero» eller «Del Piero-sonen».)
Han samarbeider med medspillerne sine og er kjent for å ha hatt mange kombinasjoner med andre stjerner som Zinedine Zidane, Filippo Inzaghi, Gianluca Vialli, Pavel Nedvěd, Fabrizio Ravanelli, David Trézéguet og Mauro Camoranesi. Han er regnet som en hyggelig person og har vunnet mange priser som for eksempel; «'Coppa d'Argento' Premio Speciale Gentleman» og «San Siro Gentleman Serie A TIM». Han har et sterkt bånd til Juventus- og Italia-fansen, og han er kjent for sin sans for humor. I november 2006 mottok han en pris for å ha støttet og promotert forskningen for en kur mot kreft. Da Juventus ble degradert til Serie B viste Del Piero stor lojalitet til klubben ved å velge å bli og bidra til at klubben returnerte til toppen av italiensk fotball.
Våren 2012 fikk ikke Del Piero fornyet kontrakten sin hos Juventus, og skrev deretter under på en toårsavtale med den australske fotballklubben Sydney FC, hvor han ble presentert den 5. september samme år.


== Meritter ==


=== Klubb ===
Serie A: 5Juventus: 1994/95, 1996/97, 1997/98,2001/02,2002/03, 2011/2012

Serie B: 1Juventus: 2006/07

Coppa Italia: 1Juventus: 1994/95

Supercoppa Italia: 4Juventus:1995,1997, 2002, 2003

Mesterligaen: 1Juventus:1995/96

UEFA Super Cup: 1Juventus: 1996

Intercontinental Cup: 1Juventus: 1996

UEFA Intertoto Cup: 1Juventus: 1999


=== Individuelt ===
Beste italienske spiller 1998
Beste allsidige spiller 1998
Toppscorer UEFA-cupen 1997
Toppscorer UEFA-cupen 1998
Prisen for den mest populære italienske spilleren
Italias mest karismatiske angriper
UEFAs 10-årsjubileums beste angriper
Toppscorer for Juventus gjennom tidene
Capocannoniere i Serie A sesongen 2007/2008


=== Landslag ===
VM i fotball: 1Italia: 2006


== Referanser ==


== Eksterne lenker ==
(it) Offisielt nettsted 
(en) Alessandro Del Piero – kategori av bilder, video eller lyd på Commons 
(de) Alessandro Del Piero – Munzinger Sportsarchiv 
(en) Alessandro Del Piero – FIFA 
(en) Alessandro Del Piero – UEFA 
(fr) Alessandro Del Piero – LÉquipe 
(en) Alessandro Del Piero – Transfermarkt 
(en) Alessandro Del Piero – national-football-teams.com 
(en) Alessandro Del Piero – WorldFootball.net 
(en) Alessandro Del Piero – FootballDatabase.eu 
(de) Alessandro Del Piero – fussballdaten.de 
(en) Alessandro Del Piero – Soccerway